อยากจะถามนะคะ พอดีมาเพศสัมพันธ์กับเเฟนเมื่อวันที่25 ม.ค. หลั่งนอก พอช่วงบ่ายโมงก็ทานยาคุมฉุกเฉินเม็ดเเรก อีกเม็ดนึงกินตอนตี1 เเล้วตอนนี้ประจำเดือนยังไม่มา เเต่รู้สึกปวดท้องน้อย ปวดหลัง ค่ะ
สวัสดีค่ะ หากได้ทานยาคุมฉุกเฉินเม็ดแรกภายในไม่เกิน 12 ชั่วโมงหลังจากที่มีเพศสัมพันธ์ และทานเม็ดที่ 2 หลังจากที่ทานยาเม็ดแรกไปแล้ว 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะสำหรับการที่ประจำเดือนยังไม่มา อาจเกิดจากผลของยาคุมฉุกเฉินที่ทำให้ประจำเดือนมาช้าได้ ดังนั้น ก็ควรรอประจำเดือนต่อไปอีกซักระยะก่อน ส่วนอาการปวดท้องน้อยและปวดหลัง ก็อาจเป็นอาการก่อนการมีประจำเดือนมาก็ได้ค่ะ แต่หากประจำเดือนไม่มานานเกิน 2 สัปดาห์ นับจากที่ได้มีเพศสัมพันธ์ไป ก็ควรตรวจหาการตั้งครรภ์ดูค่ะ